Ankylit. — Zaratit. 175 



Denne Sammensætning passer temmelig godt med den 

 ovenfor angivne Formel; den store Mængde Vand er vanskelig 

 forklarlig; det kan ikke alt sammen komme til at indgaa i 

 Molekulet, og det er usandsynligt, at noget af det kan være 

 Krystalvand, da det hele gaar bort ved samme Temperatur; 

 ligesaa usandsynligt er det, at Vandet skulde være indkommet 

 ved Forvitring, da Materialet ser ganske friskt ud. 



Ankyliten afgiver, naar den ophedes i lukket Rør, Vand i 

 rigelig Mængde; for Blæserøret er den usmeltelig, men an- 

 tager, naar Kulsyren er uddrevet, en brun Farve. Befugtet 

 med Saltsyre tildeler den Flammen en intensiv rød Farve. 

 Den er let opløselig i varme Syrer under Kulsyreudvikling. 



Ankylit forekommer paa Syenitpegmatitgangene og ude- 

 lukkende i krystalliseret Form; de større Krystaller (indtil 

 4 Mm.) findes enkeltvis, i Reglen fuldstændig udviklede, i en 

 sammenfiltret Masse af naale- eller haarformet Ægirin, ogsaa 

 sammen med Albit- og Zirkonkrystaller. De mindre, ufuld- 

 komment udviklede Ankylitkrystaller danner sædvanligvis sam- 

 menhængende Skorper og kan være voksede sammen til et 

 løst Væv, der sædvanligvis i ganske ren Tilstand udfylder 

 Hulrum mellem andre Mineraler som Feldspat, Ægirin m. m. 

 Denne Form findes ogsaa sammen med Kordylit, og af disse 

 to Mineraler synes Ankyliten at være det ældste. 



Ankyliten, der første Gang fandtes af Funk i 1897, blev i 

 dennes Rejseberetning omtalt som to nye Mineraler under 

 de foreløbige Navne «gult anataslignende» og «smaa lyse 

 Oktaedre». Først den nærmere Undersøgelse viste disse 

 Mineralers Sammenhørighed. 



47. Zaratit (Nikkelsmaragd). 



[Ni . OH] 2 CO. å . Ni [OH], . 4 H 2 O. 



Findes aldrig i Krystaller men som Inkrustation og som drypstensagtige 

 og vorteformede Skorper; ogsaa undertiden i kornet og tæt Form. 



